Resident Evil: ผีชีวะ

| Resident Evil: ผีชีวะ |
| --- | --- |
ประเภท:   แอคชั่นสยองขวัญ  บันเทิงคดีแนววิทยาศาสตร์  ซอมบี้ อะโพคาลิปส์ 
เค้าโครงจาก: เรซิเดนต์อีวิล โดย แคปคอม
พัฒนาโดย: แอนดรูว์ ดาบบ์
แสดงนำ:   แลนซ์ เรดดิค  เอลลา บาลินสกา  ทามาร่า สมาร์ท  เซียน่า อากูดอง  อาเดอลีน รูดอล์ฟ  เปาโล นูเนซ 
ผู้ประพันธ์เพลง:   กรีกอรี่ เรเวอเวท  สกายลาร์ เกรย์ (ขับร้องเพลงประกอบ)  เดดเมาส์ 5 
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ
จำนวนฤดูกาล: 1
จำนวนตอน: 8
การผลิต
ผู้อำนวยการผลิต:   แอนดรูว์ ดาบบ์  โอลิเวอร์ เบอร์เบน  บรอนเวน ฮิวจ์ส  โรเบิร์ต คุลเซอร์  แมรี่ ลีอา ซอลตัน 
ผู้อำนวยการสร้าง: มาร์ติน มอสซ์โควิคซ์
สถานที่ถ่ายทำ: แอฟริกาใต้
กล้อง: Single-camera
ความยาวตอน: 46–63 นาที
บริษัทผู้ผลิต:   คอนสแตนติน เทเลวิชั่น  Moonlighting Films 
ออกอากาศ
เครือข่าย: เน็ตฟลิกซ์
การแสดงที่เกี่ยวข้อง
ผีชีวะ ปฐมบทแห่งเมืองผีดิบ
Resident Evil: ผีชีวะ เป็นละครชุดโทรทัศน์ผ่านสัญญาณต่อเนื่องอเมริกัน แนวแอ็คชั่นสยองขวัญที่ออกฉายทางสตรีมมิ่งในปี 2022, พัฒนาสร้างโดย แอนดรูว์ ดาบบ์ สำหรับ เน็ตฟลิกซ์ ดัดแปลงจากแฟรนไชน์เกม เรซิเดนต์อีวิล โดย แคปคอม, มันเป็นซีรีส์ดัดแปลงฉายทางโทรทัศน์ของแฟรนไชน์หลังจาก อนิเมชั่นมินิซีรีส์ ผีชีวะ: มหันตภัยไวรัสมืด (ต่อมากลายเป็นภาพยนตร์ CG ยาว) และเป็นการดัดแปลงฉบับคนแสดงลำดับที่ 8 ของ เรซิเดนต์อีวิล (ภาพยนตร์ชุด) ซีรีส์เรื่องนี้เดินเรื่องในจักรวาลที่แยกจากภาพยนตร์และเกม โดยใช้ฐานเรื่องราวจากแฟรนไชน์เกมเป็นพื้นหลัง บอกเล่าเรื่องราว 14 ปีหลังจาก เรซิเดนต์อีวิล 5 และ 1 ปีหลังจาก เรซิเดนต์อีวิล วิลเลจ
ซีรีส์เรื่องนี้ประกอบไปด้วยทีมนักแสดงนำโดย แลนซ์ เรดดิค รับบท อัลเบิร์ต เวสเกอร์ ทำให้เขาเป็นนักแสดงผิวดำคนแรกที่แสดงบทดังกล่าว, เอลลา บาลินสกา และ อาเดอลีน รูดอล์ฟ รับบท ฝาแฝดลูกสาวอุปการะของเขา ในขณะที่ ทามาร่า สมาร์ท และ เซียน่า อากูดอง รับบทวัยเด็ก, โดยมีเปาโล นูเนซ รับบท เอเวอลีน มาร์คัส ลูกสาวของเจมส์ มาร์คัส หัวหน้าของอัลเบิร์ต บอกเล่าเรื่องราวสองช่วงเวลา ผ่านตัวละครเจด เวสเกอร์ ในช่วงเวลาที่อยู่ในเมืองนิวแร็คคูนซิตี้ที่ซึ่งพวกเขาได้ค้นพบความลับดำมืดของพ่อและอัมเบรลลาคอร์ปอเรชัน และ 14 ปีต่อมาในอนาคต ที่เจด พยายามทุ่มเททุกอย่างเพื่อเอาชีวิตรอดในวันสิ้นโลก
ซีรีส์นี้เริ่มพัฒนาในปีค.ศ. 2019 เน็ตฟลิกซ์ร่วมพัฒนากับคอนสแตนตินฟิลม์ ผู้ถือครองลิขสิทธิ์ที่ได้สร้างภาพยนตร์ชุดผีชีวะ ผ่าน คอนสแตนติน เทเลวิชั่น เป็นบริษัทสร้างร่วมกับ Moonlighting Films บริษัทที่เคยทำงานใน อวสานผีชีวะ ในปี 2016 เพื่อสร้างละครชุดโดยเฉพาะ, ซีรีส์ถูกประกาศครั้งแรกในปี 2020 ได้รับการอนุมัติให้สร้างซีรีส์ทั้งหมดแปดตอน หนึ่งชั่วโมงต่อหนึ่งตอน แอนดรูว์ ดาบบ์ถูกจ้างมาทำหน้าที่เป็นโชว์รันเนอร์ร่วมกับโปรเจกต์อื่น ๆ ของเน็ตฟลิกซ์ ทว่าเพราะ การระบาดทั่วของโควิด-19 งานสร้างจึงถูกเลื่อนไปถึง 8 เดือน และเริ่มสร้างตั้งแต่เดือนกุมภาพันธ์ จนถึง กรกฏาคม ปี 2021
ซีรีส์เริ่มออกอากาศฤดูกาลที่ 1 วันที่ 14 กรกฎาคม ปี 2021 ซีรีส์ได้รับคำวิจารณ์ในแง่ผสม แต่ได้ชื่อว่าเป็นการดัดแปลงฉบับคนแสดงที่ดีที่สุด นักวิจารณ์ชื่นชมในส่วนของฉากแอ็คชั่น งานสร้าง รวมถึงฝีมือการแสดง (โดยเฉพาะแลนซ์ เรดดิคและ เปาโล นูเนซ) แต่วิจารณ์ถึงเรื่องของบทซีรีส์ที่ขาดความเป็นต้นฉบับ จังหวะการเล่าเรื่อง การดัดแปลงที่ฉีกออกมาจากวัตถุดิบแฟรนไชน์เกม
ซีรีส์เปิดตัวและได้รับความนิยมอย่างต่อเนื่อง ในฐานะรายการที่มีการสตรีมมากที่สุดใน Netflix 10 อันดับแรกในกว่า 92 ประเทศ ครองอันดับ 2 ของโลก ติดอันดับต้น ๆ ในรายการสตรีมมากที่สุด 10 อันดับของ Netflix ในช่วง 4 วันแรกที่ออกอากาศ ในขณะที่ยอดผู้ชมกลับเพิ่มขึ้นเฉลี่ย 10% จากอาทิตย์แรก ซีรีส์ได้ถูกยกเลิกการสร้างฤดูกาลถัดไปหลังยอดผู้ชมในอาทิตย์ที่ลดลงจนหลุด 10 อันดับของ Netflix พร้อมด้วยกระแสสังคมจากแฟนเกมและผู้ชมทั่วไปที่วิพากษ์วิจารณ์ซีรีส์อย่างรุนแรง